section_heading: Urednički rad na rukopisima J. R. R. Tolkiena
paragraph_text: U travnju 2007. godine Christopher Tolkien izdaje knjigu Húrinova djeca, koju je njegov otac između 1951. i 1957. godine priveo kraju prije nego što je napustio rad na njoj. Ovo je jedna od prvih priča J. R. R. Tolkiena, čija je najranija inačica napisana još 1918. godine; nekoliko inačica objavljeno je u Silmarillionu, Nedovršenim pripovjestima i u Povijesti Međuzemlja. Húrinova djeca sažetak je ovih drugih izvora.